Partidos maioritarios por rexión:
■ – Pheu Thai
■ – Demócrata
■ – BhumjaiThai
■ – Chartthai
■ – Palung Chon
■ – sen maioría  

As **eleccións xerais de Tailandia de 2011** aconteceron o 3 de xullo, onde se escolleron 500 deputados da Cámara de Representantes, 375 deles por maioría nos distritos electorais e 125 de forma proporcional nunha única lista de ámbito nacional. A vitoria foi para o Puea Thai, liderado por Yingluck Shinawatra, con 265 escanos (maioría absoluta) na Cámara de Representantes, fronte a 159 escanos obtidos polos demócratas de Abhisit Vejjajiva, con 159 escanos.

Contexto e antecedentes
-----------------------

Os dous partidos que partían como favoritos eran o Partido Demócrata, do até entón primeiro ministro, Abhisit Vejjajiva, e o Puea Thai, de recente formación pero herdeiro dos ilegalizados Partido do Poder do Pobo e Thai Rak Thai, liderado por Yingluck Shinawatra, irmá do exprimeiro ministro Thaksin Shinawatra, que se encontraba no exilio desde que o seu goberno fora derrocado polo golpe de Estado de 2006. Nas anteriores eleccións xerais celebradas en 2007, Samak Sundaravej, do Partido do Poder do Pobo, obtivera a maioría relativa con 233 escanos fronte a Vejjajiva, quen obtivo 165 escanos. Durante a crise de 2008 e 2009, o movemento da Alianza do Pobo para a Democracia, coñecidos como os *Camisas Amarelas*, conseguiron derrocar a Sundaravej e ao seu sucesor, Somchai Wongsawat, tras un pulso político durante dous anos nos que cuestionaou a nova constitución aprobada en referendo en 2007. Vejjajiva chegou ao poder ao ilegalizarse o partido do goberno e depoñer o primeiro ministro, mais cunha nova crise que durou até finais de 2010 na que os Camisas Vermellas, integrados na Fronte Unido Nacional pola Democracia contra a Ditadura e partidarios dos primeiros ministros depostos, mantiveron fortes protestas pola implicación dos membros do Partido Demócrata e do propio primeiro ministro no golpe de Estado de 2006. A crise agravouse en marzo de 2010, cando se produciu a toma da capital, Bangkok, polos Camisas Vermellas até que dous meses máis tarde, en maio, o exército asaltou os campamentos dos Camisas Vermellas, falecendo 85 persoas.

Resultados electorais
---------------------

Os resultados electorais déronlle a vitoria ao Puea Thai, coa súa líder, Yingluck Shinawatra, ao obter 265 escanos (maioría absoluta) na Cámara de Representantes, fronte a 159 escanos obtidos polos demócratas de Abhisit Vejjajiva. Vejjajiva recoñeceu na noite electoral a derrota e anunciou a súa dimisión como líder do seu partido, felicitando ao Puea Thai "pola oportunidade que ten de liderar o próximo goberno e deséxolle a Yingluck Shinawatra todo o éxito como a primeira muller en ser primeira ministra de Tailandia". O exiliado Thaksin Shinawatra anunciou que buscarían acordos cos outros partidos a pesar da maioría absoluta.

**Resultados provisionais**  

(ás 16:00 horas UTC do 7 de xullo de 2011)

| Formación | Por distrito electoral | Por elección proporcional | TOTAL |
| --- | --- | --- | --- |
| Votos | % | Escanos | Votos | % | Escanos |
| Puea Thai |  |  | 204 | 15 744 190 | 48,41 | 61 | **265** |
| Partido Demócrata de Tailandia |  |  | 115 | 11 433 762 | 35,15 | 44 | **159** |
| Bhum Jai Thai |  |  | 29 | 1 281 577 | 3,94 | 5 | **34** |
| Chart Thai Pattana |  |  | 15 | 908.656 | 2,79 | 4 | **19** |
| Palung Chon |  |  | 6 | 178.110 | 0,55 | 1 | **7** |
| Chart Pattana Puea Pandin |  |  | 5 | 494.894 | 1,52 | 2 | **7** |
| Rak Thailand |  |  | 0 | 998.603 | 3,07 | 4 | **4** |
| Matubhum |  |  | 1 | 251.702 | 0,77 | 1 | **2** |
| Rak Santi |  |  | 0 | 284.132 | 0,87 | 1 | **1** |
| Mahachon |  |  | 0 | 133.772 | 0,41 | 1 | **1** |
| Nova Democracia |  |  | 0 | 125.784 | 0,39 | 1 | **1** |
| Outros |  |  | 0 | 692.322 | 2,13 | 0 | **0** |
| **Votos válidos** |  |  | 375 | 32 525 504 |  | 125 | **500** |
| **Votos en branco** | 1 419 088\* | 4,03% |   | 958.052 | 2,72% |  |
| **Votos nulos** | 2 039 694\* | 5,79% | 1 726 051 | 4,90% |
| **Abstención** |  |  |  |  |
| **Total votantes** |  |  |  |  |
| Referencias: The Bangkok Post / Membros electos da Cámara de Representantes B.E.2554.

\* Como os distritos electorais elixen entre un e tres deputados, algúns teñen dous ou tres votos. |

Comisión Electoral
------------------

Tras as eleccións, a Comisión Electoral tiña que recoñecer os resultados, proclamando aos candidatos dentro dos trinta días seguintes ao día das eleccións. 
A Comisión Electoral reuniuse o 12 de xullo e nomeou a trescentos cincuenta e oito deputados, pero sen incluír a Yingluck Shinawatra e Abhisit Vejjajiva, entre outros. O 20 de xulio recoñecía a todos os elixidos que faltaban.

Reaccións
---------

O exército, a través do seu antigo xefe do Alto Mando, Prawit Wongsuwan, anunciou o 4 de xullo que aceptaba a vitoria da oposición nas eleccións.

Notas
-----

1. 1 2  General Election 2011 Arquivado 12 de xullo de 2011 en Archive-It, *Tha Bangkok Post*, 4 de xullo de 2011, consultado o 23 de setembro de 2011.
2. ↑  El partido del exiliado Shinawatra obtiene la mayoría en las elecciones tailandesas, RTVE, 4 de xullo de 2011, consultado o 23 de setembro de 2011.
3. ↑  Untersuchung gegen Wahlsiegerin eingeleitet, *ORF*, 13 de xullo de 2011, consultado o 23 de setembro de 2011.
4. ↑  Weg frei für erste Regierungschefin, *ORF*, 19 de xullo de 2011, consultado o 23 de setembro de 2011.
5. ↑  El Ejército tailandés acepta la victoria de la oposición en las generales, *Europa Press*, 4 de xullo de 2011, consultado o 23 de setembro de 2011.